Ego Odo, dux Burgundie, omnibus notum facio quod Hugo, abbas S. Martini Eduensis, in presentia mea graantum integre fecit Renaldo, viario Eduensi et uxori ejus, de guageria quam habebant super villas de Sarmisoliis et de Girellis. Et ibi predictus Renaldus, viarius, et uxor ejus, et filius eorum Willelmus quictaverunt prenominato abbati quicquid habebant in predictis villis, absque ulla sui, suorumque requisitione; et ad majoris roboris fulcimentum, ut ecclesia Beati-Martini Eduensis super hoc in pace maneat, presentem cartulam sigillo meo pendentem, testimonium perhibens veritati, abbati tradidi. Actum est, anno incarnati Verbi Mº Cº nonagesimo nono.